**Roy Radke** (s. 10. joulukuuta 1996 Chicago, Illinois, Yhdysvallat) on yhdysvaltalainen entinen jääkiekkoilija, pelipaikaltaan oikea laitahyökkääjä. Hän pelasi urallaan kahtena kautena ammattilaisena SM-liigajoukkue Saimaan Pallossa vuosina 2017–2018. Radken pelaajaura loppui kuitenkin aivotärähdykseen vain 21-vuotiaana kauden 2018–2019 avausotteluun. Hän laukoi oikealta.

Ura
---

Radke pelasi juniorina muuan Team Illinoisin, Chicago Missionin ja Culver Militaryn Academyn joukkueissa. Barrie Colts varasi hänet 243. pelaajana OHL:n varaustilaisuudessa 2012. Vuoden päästä Radken varasi Indiana Ice 106. pelaajana USHL:n varaustilaisuudessa 2013. Hän vietti seuraavan kauden 2013–2014 Shattuck St. Mary'sin high school -joukkueessa. Kaudeksi 2014–2015 Radke siirtyi hänet kaksi vuotta aiemmin varanneeseen Barrie Coltsin OHL-joukkueeseen.

Radken kotikaupungin joukkue Chicago Blackhawks varasi hänet kuudennella kierroksella 164. pelaajana NHL:n varaustilaisuudessa 2015. Radke vietti Barrie Coltsin OHL-joukkueessa vielä kaksi seuraavaa kautta. Kaudella 2015–2016 hän teki OHL:n yhden kauden piste-ennätyksensä tehoilla 19+20=39, mutta kaudella 2016–2017 Radke oli joukkueensa paras maalintekijä ja neljänneksi paras pistemies tehoilla 23+13=36. Loppukaudella hän kärsi nilkkavaivoista, jonka takia Radken kausi OHL:ssä päättyi 45 runkosarjaotteluun. Maaliskuussa 2017 hän kävi amatööritry-out -sopimuksella AHL-joukkue Rockford IceHogsin vahvuudessa, mutta Radke ei kuitenkaan pelannut otteluakaan. Hän kärsi loppukaudella myös olkapäävaivoista ja kävi kauden jälkeen leikkauksessa.

Elokuussa 2017 Radke siirtyi kauden 2017–2018 kestävällä ja lokakuun loppuun asti kestävän try-outin sisältävällä sopimuksella SM-liigajoukkue Saimaan Palloon. Hän sai koejaksonsa päätteeksi loppukauden jatkosopimuksen. Radken ensimmäinen kausi ammattilaistasolla toi 46 runkosarja- ja seitsemässä playoff-ottelussa tehot 7+5=12. Huhtikuussa 2018 hän teki SaiPan kanssa vuoden mittaisen jatkosopimuksen. Kauden 2018–2019 avausottelussa 14. syyskuuta 2018 KooKoota vastaan Radke teki yhden syöttöpisteen, mutta ottelu jäi kuitenkin hänen uransa viimeiseksi, kun vastustajajoukkueen Martin Berger taklasi Radkea päähän. Hän sai vakavan aivotärähdyksen ja joutui lopettamaan pelaajauransa vain 21-vuotiaana.

Jääkiekkoilun lopetettuaan Radke on luonut uraa kilpagolfin parissa kotiseudullaan Illinoisissa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2013–2014 | Shattuck St. Mary's | USHS | 49 | 19 | 21 | 40 | 46 | – | – | – | – | – |
| 2014–2015 | Barrie Colts | OHL | 64 | 9 | 9 | 18 | 29 | 9 | 4 | 0 | 4 | 2 |
| 2015–2016 | Barrie Colts | OHL | 66 | 19 | 20 | 39 | 43 | 15 | 0 | 0 | 0 | 0 |
| 2016–2017 | Barrie Colts | OHL | 45 | 23 | 13 | 36 | 30 | – | – | – | – | – |
| 2017–2018 | SaiPa | SM-liiga | 46 | 7 | 5 | 12 | 34 | 7 | 0 | 0 | 0 | 4 |
| 2018–2019 | SaiPa | SM-liiga | 1 | 0 | 1 | 1 | 0 | – | – | – | – | – |
| 2 kautta | yhteensä | SM-liiga | 47 | 7 | 6 | 13 | 34 | 7 | 0 | 0 | 0 | 4 |

Lähteet
-------

* Roy Radke The Internet Hockey Databasessa (englanniksi)
* Roy Radke Eurohockey-sivustolla (englanniksi)
* Roy Radke *Elite Prospects*. Everysport Media Group AB.  (englanniksi)

### Viitteet

1. 1 2  Tilastot *liiga.fi*. Jääkiekon SM-liiga Oy. Viitattu 31.3.2019.
2. 1 2 3  Miettinen, Miska: "Uran loppuminen tuntui maailmanlopulta" – liigahyökkääjän ura päättyi pahamaineisen pakin kovaan taklaukseen, nykyinen golfari ei katkeroidu enää *suomikiekko.com*.  30.10.2020. Nordic Sport Media. Viitattu 30.10.2020.
3. 1 2 3  Roy Radke *Elite Prospects*. Everysport Media Group AB.  (englanniksi)
4. ↑  Roy Radke commits to Colts *barriecolts.com*.  12.8.2014. Barrie, ON:  Barrie Colts. Viitattu 8.9.2017. (englanniksi)
5. ↑  Roy Radke The Internet Hockey Databasessa (englanniksi)
6. ↑  RADKE SIGNS ATO *icehogs.com*.  21.3.2017. Rockford, Ill:  Rockford IceHogs.  Arkistoitu 8.9.2017. Viitattu 8.9.2017. (englanniksi)
7. 1 2  SaiPa vahvistuu Roy Radkella - "NHL on edelleen tavoitteeni" *Jatkoaika.com*.  21.8.2017. Jatkoaika r.y. Viitattu 8.9.2017.
8. ↑  Surkeat tilastot eivät säikäyttäneet SaiPaa – nuori hyökkääjäkolossi sai jatkosopimuksen *suomikiekko.com*.  7.11.2017. Nordic Sport Media. Viitattu 7.11.2017.
9. ↑  SaiPalle kuusi jatkosopimusta - kolme ulkomaalaishyökkääjää pysyy Lappeenrannassa *Jatkoaika.com*.  10.4.2018. Jatkoaika r.y. Viitattu 10.4.2018.
10. ↑  Salminen, Vesa: SaiPalla on Liigan pahin loukkaantumissuma — Tuomenoksan mukaan aiheuttajina ovat maila, kiekko tai taklaus, mutta ei harjoittelu tai liian iso peliaika *esaimaa.fi*.  18.12.2018. Kaakon Viestintä Oy. Viitattu 31.3.2019.